stanford-oval/wikipedia huggingface dataset:
Nummikirvinen
Ravinto

Nummikirvinen on hyönteissyöjä, joka syö myös matoja ja nilviäisiä.
Nummikirvisen munia.
Romain Loeffel

| Romain Loeffel |
| --- | --- |

Henkilötiedot
Syntynyt: 10. maaliskuuta 1991 (ikä 33) La Chaux-de-Fonds
Kansalaisuus:   Sveitsi
Jääkiekkoilija
Pelipaikka:  puolustaja
Maila:  oikea
Pituus:  178 cm
Paino:  85 kg
Seura
Seura:  HC Lugano
Sarja:  National League A
Pelinumero:  55
Pelaajaura
Pääsarjaura:  2010–
Aik. seurat:  Fribourg-Gottéron (NLA) Genève-Servette HC (NLA)
Romain Loeffel (s. 10. maaliskuuta 1991 La Chaux-de-Fonds, Sveitsi) on sveitsiläinen jääkiekkoilija, joka edustaa NLA:ssa pelaavaa HC Luganoa. Hän on pelannut myös MM-kilpailuissa Sveitsin jääkiekkomaajoukkueessa vuosina 2015, 2016, 2017 ja 2019, sekä olympialaisissa 2018.
Aiheesta muualla

Kuvia tai muita tiedostoja aiheesta Romain Loeffel Wikimedia Commonsissa
Rostovin taistelu

Rostovin taistelu (1941) oli toisessa maailmansodassa Saksan ja Neuvostoliiton joukkojen välinen taistelu Donin Rostovin kaupungin hallinnasta vuonna 1941. Saksan 1. panssaridivisioona valtasi kaupungin 21. marraskuuta 1941, mutta joutui vetäytymään kaupungista seitsemän päivää myöhemmin Neuvostoliiton vastahyökkäyksen seurauksena.
Saksa valtasi kaupungin 17. armeijan voimin uudelleen 24. heinäkuuta 1942 ja piti sitä hallussaan seitsemän kuukauden ajan, kunnes puna-armeija valtasi kaupungin lopullisesti takaisin 14. helmikuuta 1943.
Merkinnän syy: taisteluiden kuvaukset puuttuvat
Kremis

| Kremis |
| --- | --- |
 Kremis
 Koordinaatit: 15°21′7″N, 10°20′46″W 
Valtio:  Mali
Alue:  Kayesin alue
Piiri:  Yélimanén piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  510,94 km²
Väkiluku (2009):  11 000
Infobox OKVirheellinen NIMI-arvo: 
Kremis on maalaiskunta ja sen keskuskylä Kayesin alueen Yélimanén piirissä Malissa. Se sijaitsee lähellä Mauritanian rajaa 60 kilometriä Yélimanésta koilliseen. Kunnassa on 11 000 ja kylässä 8 600 asukasta (vuonna 2009).
Kremisin kunnan pinta-ala on 510,94 neliökilometriä. Se rajoittuu idässä Kirané Kaniagan, etelässä Guidimen ja lännessä Goryn kuntiin sekä pohjoisessa Mauritaniaan. Maisemaa leimaa Yélimanén ylänkö laaksoineen. Pysyviä vesistöjä ei ole.
Seutu kuuluu Sahelin vyöhykkeeseen. Luonnonvarainen kasvillisuus on pensassavannia.
Kuntaan kuuluu kahdeksan kylää. Asukkaat ovat etupäässä soninkeja.
Kremisin kautta kulkee Yélimanén ja Nioron välinen maantie RN23. Asukkaiden pääelinkeinot ovat maanviljely ja kaupankäynti. Tärkeimmät viljelykasvit ovat durra, maissi, maapähkinä ja lehmänpapu. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan käsityöammatteja ja kaupankäyntiä.
Palveluihin kuuluu neljä alakoulua, yläkoulu, viisi koraanikoulua ja terveyskeskus. Vesihuolto kattaa 78 prosenttia tarpeesta.
Käheys

Käheys on äänihuulten toimintahäiriöön ja kurkunpään tauteihin ja vioittumiin liittyvä oire, jossa tuotettu ääni on samea ja soinniton. Se on eräs äänihäiriö. Käheyttä aiheuttaa esimerkiksi liman kerääntyminen äänihuulten väliseen rakoon, äänihuulten liikarasitus, tulehdus tai sairaalloinen muutos, kurkunpään tulehdus tai kurkunpään kasvain. Usein käheyden syynä on liian voimakas äänenkäyttö.
Täyskäheys (äänenkato) eli afonia on ääntöelinten tila, jossa puhuja pystyy huulillaan, kielellään ym. muodostamaan erilaiset äänteet, mutta kurkunpäässä tapahtuva äänen muodostus ei onnistu.
Romain Mesnil

| Mitalit | Mitalit | Mitalit |  |
| --- | --- | --- | --- |
|  Romain Mesnil (vasemmalla) |  Romain Mesnil (vasemmalla) |  Romain Mesnil (vasemmalla) |  |
Maa:   Ranska
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Osaka 2007 | seiväshyppy |  |
|  Hopeaa | Berliini 2009 | seiväshyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Lissabon 2001 | seiväshyppy |  |
| EM-kilpailut  | EM-kilpailut  | EM-kilpailut  |  |
|  Hopeaa | Göteborg 2006 | seiväshyppy |  |
Romain Mesnil (s. 13. heinäkuuta 1977 Plessis-Bouchard) on ranskalainen seiväshyppääjä.
Mesnil sijoittui 1998 Valencian EM-hallikilpailuissa kahdeksanneksi, mutta jäi ilman tulosta Budapestin ulkoratojen EM-kilpailujen karsinnassa. Hän hyppäsi Maebashin sisäratojen MM-kisoissa 1999 kuudenneksi tuloksella 570 cm. Samana vuonna hän sijoittui Universiadeissa kolmanneksi ja voitti alle 23-vuotiaiden EM-kultaa hypättyään 593. Sevillan MM-kisoissa hän jäi loppukilpailussa ilman tulosta. Seuraavana vuonna hän karsiutui Sydneyn olympialaisissa. Lissabonin sisäratojen MM-kisoissa 2001 hän voitti MM-pronssia ja sijoittui myöhemmin samana vuonna Edmontonin ulkoratojen MM-kisoissa viidenneksi. Vuonna 2002 hän karsiutui sekä sisä- että ulkoratojen EM-kisoissa. Birminghamin sisäratojen MM-kisoissa 2003 hän oli seitsemäs. Myöhemmin samana vuonna hän voitti Euroopan cupin, karsiutui Pariisin MM-kilpailuissa ja sijoittui IAAF:n yleisurheilufinaalissa seitsemänneksi.
Mesnil sijoittui 2004 Euroopan sisäratojen cupissa neljänneksi ja Budapestin sisäratojen MM-kisoissa seitsemänneksi. Myöhemmin samana vuonna hän voitti Euroopan cupin, mutta karsiutui Ateenan olympialaisissa. 2006 hän karsiutui Moskovan MM-hallikilpailuissa, voitti Euroopan cupin superliigan ja EM-hopeaa Göteborgin EM-kisoissa tuloksella 565. Kauden lopussa hän oli neljäs yleisurheilun maailmancupissa. Mesnil sijoittui 2007 toiseksi Euroopan cupissa ja voitti MM-hopeaa Osakan MM-kisoissa tuloksella 586. Pekingin olympialaisissa 2008 hän karsiutui loppukilpailusta. Torinon EM-hallikilpailuissa 2009 hän sijoittui seitsemänneksi. Berliinin MM-kilpailuissa 2009 hän sijoittui toiseksi tuloksella 585 cm. Saman vuoden IAAF:n yleisurheilufinaalissa hän oli neljäs. Barcelonan EM-kisoissa 2010 hän oli kahdeksas. Daegun MM-kilpailuissa 2011 hän jäi loppukilpailussa ilman tulosta. Istanbulin sisäratojen MM-kilpailuissa 2012 hän sijoittui kahdeksanneksi tuloksella 550. Saman vuoden Helsingin EM-kilpailuissa hän karsiutui loppukilpailusta. Lontoon olympialaisissa hän oli yhdeksäs.
Mesnil on voittanut lukuisia Ranskan mestaruuksia sekä sisä- että ulkoradoilla.
Ennätykset

Seiväshyppy: 595 cm (2003)
Rugbyn maailmanmestaruuskilpailut

Rugbyn maailmanmestaruuskilpailut ovat merkittävin kansainvälinen rugby unionin kilpailu. Ensimmäiset rugbyn MM-kisat pidettiin vuonna 1987 ja niitä on järjestetty siitä lähtien neljän vuoden välein. Etelä-Afrikka on voittanut neljä, Uusi-Seelanti kolme, Australia kaksi ja Englanti yhden maailmanmestaruuden.
Mitaliottelut

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| Vuosi | Järjestäjä |  | Loppuottelu | Loppuottelu | Loppuottelu |  | Pronssiottelu | Pronssiottelu | Pronssiottelu |
| Vuosi | Järjestäjä |  | Kultaa | Tulos | Hopeaa |  | Pronssia | Tulos | Neljäs |
| 1987   | Australia & Uusi-Seelanti |  | Uusi-Seelanti | 29–9 | Ranska |  | Wales | 22–21 | Australia |
| 1991   | Englanti |  | Australia | 12–6 | Englanti |  | Uusi-Seelanti | 13–6 | Skotlanti |
| 1995  | Etelä-Afrikka |  | Etelä-Afrikka | 15–12 (jatkoajalla) | Uusi-Seelanti |  | Ranska | 19–9 | Englanti |
| 1999   | Wales |  | Australia | 35–12 | Ranska |  | Etelä-Afrikka | 22–18 | Uusi-Seelanti |
| 2003   | Australia |  | Englanti | 20–17 (jatkoajalla) | Australia |  | Uusi-Seelanti | 40–13 | Ranska |
| 2007   | Ranska |  | Etelä-Afrikka | 15–6  | Englanti |  | Argentiina | 34–10 | Ranska |
| 2011   | Uusi-Seelanti |  | Uusi-Seelanti | 8–7  | Ranska |  | Australia | 21–18  | Wales |
| 2015   | Englanti |  | Uusi-Seelanti | 34–17 | Australia |  | Etelä-Afrikka | 24–13 | Argentiina |
| 2019   | Japani |  | Etelä-Afrikka | 32–12 | Englanti |  | Uusi-Seelanti | 40–17 | Wales |
| 2023   | Ranska |  | Etelä-Afrikka | 12–11 | Uusi-Seelanti |  | Englanti | 26–23 | Argentiina |
Aiheesta muualla

Rugbyworldcup.com
IRB.com
Roberta Williams

| Roberta Williams |
| --- | --- |

Henkilötiedot
Syntynyt: 16. helmikuuta 1953 (ikä 71)
Kansalaisuus:  Yhdysvallat
Ammatti:  Pelisuunnittelija, kirjailija
Puoliso:  Ken Williams
Pelisuunnittelija
Tunnetuimmat työt:  King’s Quest
Pelitalot:  Sierra Entertainment
Aiheesta muualla
www.sierragamers.com
Roberta Williams (s. 16. helmikuuta 1953) on yhdysvaltalainen pelisuunnittelija ja kirjailija. Hänet tunnetaan parhaiten pioneerityöstään graafisissa seikkailupeleissä, kuten King’s Questissä. Hän on toinen seikkailupeleihin erikoistuneen pelitalon Sierra Entertainmentin perustajista. 
Hän asuu Seattlessa ja Meksikossa aviopuolisonsa Ken Williamsin ja kahden lapsensa kanssa.
Ura

1980- ja 1990-luvuilla Roberta ja hänen aviopuolisonsa Ken Williams olivat johtavia graafisten seikkailupelien alan hahmoja perustettuaan yhdessä tietokonepelejä suunnittelevan ja julkaisevan yhtiön Sierra On-Line Systemsin (joka myöhemmin uudelleennimettiin Sierra On-Lineksi). Roberta Williams käsikirjoitti ja suunnitteli useita Sierran suosituimpia pelejä kuten King’s Quest -pelisarjan, The Colonel’s Bequest- ja Phantasmagoria-pelit. Vaikka yhtiö myytiin Vivendille vuonna 1996, Williamsin työt jatkuivat vielä vuoden myynnin jälkeenkin.
Ensimmäinen Williamsin käsikirjoittama peli Mystery House julkaistiin vuonna 1980 Apple II:lle.
Roberta poseerasi yhtiönsä julkaisemassa pelissä, Softporn Adventure by Chuck Benton, ja myöhemmin kahden lapsensa kanssa pelin Mixed-Up Mother Goosen kansikuvassa. Roberta esiintyy myös animoituna hahmona pelissä Leisure Suit Larry 3. Sierran myynnin (ja lopulta sulkemisen) jälkeen Roberta Williams on pysynyt poissa julkisuudesta ja antaa harvoin haastatteluja menneisyydestään yhtiössä. Vuonna 2006 haastattelussa Williams sanoi pelisuunnittelijan uransa olevan menneisyyttä ja haluavansa kirjoittaa historiallisen romaanin.
Vuonna 2020 Williamsit päättivät palata pelisuunnittelijoiksi ja perustivat Cygnus Entertainment -nimisen peliyhtiön. Yhtiön ensimmäinen peli Colossal Cave on uudelleentulkinta vuonna 1975 julkaistusta tekstiseikkailusta Colossal Cave Adventure.
Aiheesta muualla

Profiili MobyGamesissä (englanniksi)
Roberta Williams Internet Movie Databasessa. (englanniksi)
The Pioneer of Graphic Adventure Games Was a Woman (englanniksi)
Kuwaitin vuoden 2015 moskeijaisku

Al-Imam as-Sadiqin moskeija, johon isku kohdistettiin
Kuwaitin vuoden 2015 moskeijaisku oli šiiamuslimien Imam Sadiq -moskeijaan, Kuwaitin kaupungin itäpuolelle 26. kesäkuuta 2015 tehty itsemurhapommitus. Kuolonuhrien määrä oli ainakin 27 ja haavoittuneiden yli 227. Pommituksen toteuttaja oli Saudi-Arabian kansalainen Fahd Suleiman Abdulnmohsen al-Qaba'a (Abu Suleiman al-Muwahed). Isis oli teosta vastuun.
Kuwaitin pääministeri Sheikh Jaber al-Mubarak al-Sabah julisti teon hyökkäykseksi maan kansallista yhtenäisyyttä vastaan ja Kuwaitin hyökkääjiä vahvemmaksi. Interpol tarjosi täyden tukensa maan viranomaisille.
Syyskuussa 2015 iskusta langetettiin seitsemän kuolemantuomiota. Kahdeksalle muulle annettiin 2–15 vuoden mittaiset vankeusrangaistukset, ja 14 syytettyä vapautettiin syytteistä. Tuomarina toimi Mohammad al-Duaij. Syytettyinä oli kuwaitilaisten lisäksi saudiarabialaisia, pakistanilaisia, Kuwaitin kansalaisuudettomia biduneita ja yksi kansalaisuudeltaan tuntematon pakoilija.
Kuwaitin vuoden 2015 moskeijaiskun kanssa samana päivänä tehtiin terrori-iskut Tunisiassa, Somaliassa ja Ranskassa. Meneillään tekojen aikaan oli ramadan. Isikseen liittyvät ryhmittymät olivat tehneet perättäisinä perjantaina iskuja šiiamoskeijoihin myös Saudi-Arabiassa toukokuussa 2015. Vastaavia iskuja toteutettiin Jemenissä ja Irakissa.
NHL-kausi 2014–2015

| NHL-kausi 2014–2015 |
| --- | --- |
Laji:  jääkiekko
Järjestyksessä oleva kausi:  97.
Maa:   Yhdysvallat  Kanada
Joukkueiden määrä:  30
Sarja alkoi:  8. lokakuuta 2014
Sarja päättyi:  15. kesäkuuta 2015
Runkosarjan voittaja:  New York Rangers 
Mestari:  Chicago Blackhawks
Pistepörssin voittaja:  Jamie Benn 
Pudotuspelien pistepörssin voittaja:  Tyler Johnson
Pudotuspelien arvokkain pelaaja:  Duncan Keith
  ← 2013–2014 :  2015–2016 → 
NHL-kausi 2014–2015 oli National Hockey Leaguen 97. kausi. Sen aikana 30 joukkuetta pelasi kukin 82 ottelua. Runkosarja alkoi keskiviikkona 8. lokakuuta 2014 neljällä ottelulla ja päättyi lauantaina 11. huhtikuuta 2015, jolloin ohjelmassa oli 15 ottelua. Runkosarjan päätöskierroksen lisäksi liigan kaikki joukkueet pelasivat samana päivänä kauden ensimmäisenä lauantaina 11. lokakuuta 2014. Stanley Cupin voitti Chicago Blackhawks, joka kukisti finaalisarjassa Tampa Bay Lightningin otteluvoitoin 4–2 ja otti seurahistoriansa kuudennen mestaruuden. Edellisen kerran Blackhawks oli voittanut Stanley Cupin vuonna 2013.
Ennen kauden alkua Phoenix Coyotes otti uudeksi nimekseen Arizona Coyotes. Nimenmuutos tapahtui virallisesti NHL:n vuoden 2014 varaustilaisuuden aikaan, ja nimenvaihdon myötä joukkueen peliasuihin ja logoon tuli muutoksia kaudeksi 2014–2015. Joukkue tunnettiin nimellä Phoenix Coyotes vuodesta 1996 lähtien. Seuran kesällä 2013 ostanut omistajaryhmä IceArizona kuitenkin halusi, että nimi viittaisi Arizonan osavaltioon kokonaisuudessaan.
Kausi 2014–2015 oli ensimmäinen NHL-kausi, jona Nashville Predatorsin valmentajana ei toiminut Barry Trotz. Sen sijaan Trotz valmensi Washington Capitalsia.
Runkosarjan pistepörssin voitti Dallas Starsia edustanut Jamie Benn. Hän keräsi 82 ottelussa yhteensä 87 tehopistettä, joista 35 oli maaleja ja 52 syöttöpisteitä. Bennin ottelukohtainen pistekeskiarvo 1,06 oli NHL:n runkosarjan pistepörssin voittajalle alhaisin sitten kauden 1947–1948, jolloin Elmer Lach oli kyseisen tilaston kärkinimi, ja jos työsulkukausia ei oteta huomioon, Bennin kokonaispistemäärä oli runkosarjan pistekuninkaan pienin sitten kauden 1967–1968, jolloin Stan Mikita vei Art Ross Trophyn nimiinsä 87 pisteellään.
Runkosarja > Itäinen konfenrenssi > Atlantic-divisioona

|  #  |  Joukkue   |  O |  V |  H ja>  |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | Montreal Canadiens  | 82 |  50  |  10  |  22  |  221  |  189  | +32 | 110 |
| 2 | Tampa Bay Lightning  | 82 |  50  |  8  |  24  |  262  |  211  | +51 | 108 |
| 3 | Detroit Red Wings  | 82 |  43  |  14  |  25  |  235  |  221  | +14 | 100 |
| 4 | Ottawa Senators  | 82 |  43  |  13  |  26  |  238  |  215  | +23 | 99 |
| 5 | Boston Bruins  | 82 |  41  |  14  |  27  |  213  |  211  | +2 | 96 |
| 6 | Florida Panthers  | 82 |  38  |  15  |  29  |  206  |  223  | -17 | 91 |
| 7 | Toronto Maple Leafs  | 82 |  30  |  8  |  44  |  211  |  262  | -51 | 68 |
| 8 | Buffalo Sabres  | 82 |  23  |  8  |  51  |  161  |  274  | -113 | 54 |
Runkosarja > Itäinen konfenrenssi > Metropolitan-divisioona

|  #  |  Joukkue   |  O |  V |  H ja>  |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | New York Rangers  | 82 |  53  |  7  |  22  |  252  |  192  | +60 | 113 |
| 2 | Washington Capitals  | 82 |  45  |  11  |  26  |  242  |  203  | +39 | 101 |
| 3 | New York Islanders  | 82 |  47  |  7  |  28  |  252  |  230  | +22 | 101 |
| 4 | Pittsburgh Penguins  | 82 |  43  |  12  |  27  |  221  |  210  | +11 | 98 |
| 5 | Columbus Blue Jackets  | 82 |  42  |  5  |  35  |  236  |  250  | -14 | 89 |
| 6 | Philadelphia Flyers  | 82 |  33  |  18  |  31  |  215  |  234  | -19 | 84 |
| 7 | New Jersey Devils  | 82 |  32  |  14  |  36  |  181  |  216  | -35 | 78 |
| 8 | Carolina Hurricanes  | 82 |  30  |  11  |  41  |  188  |  226  | -38 | 71 |
New York Rangers voitti NHL:n runkosarjan ensimmäisen kerran sitten kauden 1993–1994, jolloin se vei myös Stanley Cupin.
Runkosarja > Läntinen konfenrenssi > Central-divisioona

|  #  |  Joukkue   |  O |  V |  H ja>  |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | St. Louis Blues  | 82 |  51  |  7  |  24  |  248  |  201  | +47 | 109 |
| 2 | Nashville Predators  | 82 |  47  |  10  |  25  |  232  |  208  | +24 | 104 |
| 3 | Chicago Blackhawks  | 82 |  48  |  6  |  28  |  229  |  189  | +40 | 102 |
| 4 | Minnesota Wild  | 82 |  46  |  8  |  28  |  231  |  201  | +30 | 100 |
| 5 | Winnipeg Jets  | 82 |  43  |  13  |  26  |  230  |  210  | +20 | 99 |
| 6 | Dallas Stars  | 82 |  41  |  10  |  31  |  261  |  260  | +1 | 92 |
| 7 | Colorado Avalanche  | 82 |  39  |  12  |  31  |  219  |  227  | -8 | 90 |
Runkosarja > Läntinen konfenrenssi > Pacific-divisioona

|  #  |  Joukkue   |  O |  V |  H ja>  |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | Anaheim Ducks  | 82 |  51  |  7  |  24  |  236  |  226  | +10 | 109 |
| 2 | Vancouver Canucks  | 82 |  48  |  5  |  29  |  242  |  222  | +20 | 101 |
| 3 | Calgary Flames  | 82 |  45  |  7  |  30  |  241  |  216  | +25 | 97 |
| 4 | Los Angeles Kings  | 82 |  40  |  15  |  27  |  220  |  205  | +15 | 95 |
| 5 | San Jose Sharks  | 82 |  40  |  9  |  33  |  228  |  232  | -4 | 89 |
| 6 | Edmonton Oilers  | 82 |  24  |  14  |  44  |  198  |  283  | -85 | 62 |
| 7 | Arizona Coyotes  | 82 |  24  |  8  |  50  |  170  |  272  | -102 | 56 |
Edellisellä kaudella mestaruuden voittanut Los Angeles Kings ei selviytynyt mukaan pudotuspeleihin.
Runkosarja > Pelaajatilastot > Tilastojen kärjessä

| 0 | 1 | 2 | 3 |
| --- | --- | --- | --- |

| Tilasto | Nimi | Seura | Tulos |
| Maalit |  Aleksandr Ovetškin | Washington Capitals | 53 |
| Maalisyötöt |  Nicklas Bäckström | Washington Capitals | 60 |
| Tehopisteet |  Jamie Benn | Dallas Stars | 87 |
| Tehopisteet (puolustaja) |  Erik Karlsson | Ottawa Senators | 66 |
| Tehopisteet (tulokas) |  Johnny Gaudreau    Mark Stone | Calgary Flames   Ottawa Senators | 64 |
| Ylivoimamaalit |  Claude Giroux | Philadelphia Flyers | 37 |
| Voittomaalit |  Aleksandr Ovetškin | Washington Capitals | 11 |
| Paras teholukema |  Max Pacioretty    Nikita Kutšerov | Montreal Canadiens   Tampa Bay Lightning | +38 |
| Huonoin teholukema |  Nail Jakupov | Edmonton Oilers | -35 |
| Rangaistus- minuutit |  Steve Downie | Pittsburgh Penguins | 238min |
| Voitot (maalivahti) |  Carey Price | Montreal Canadiens | 44 |
| Nollapelit (maalivahti) |  Marc-André Fleury | Pittsburgh Penguins | 10 |
| Torjuntaprosentti (maalivahti) |  Carey Price | Montreal Canadiens | 93,3 % |
| Päästettyjen keskiarvo (maalivahti) |  Carey Price | Montreal Canadiens | 1,96 |
| Paras kotijoukkue | Tampa Bay Lightning | Tampa Bay Lightning | 65p. |
| Paras vierasjoukkue | New York Rangers | New York Rangers | 58p. |
| Paras ylivoima | Washington Capitals | Washington Capitals | 25,3 % |
| Paras alivoima | Minnesota Wild | Minnesota Wild | 86,3 % |
| Yleisökeskiarvo | Chicago Blackhawks | Chicago Blackhawks | 21 769 |
Runkosarja > Pelaajatilastot > Runkosarjan pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, ± = plus-miinus, RM = rangaistusminuutit
| Pelaaja | Joukkue | O | M | S | Pist>  | ± | RM |
| --- | --- | --- | --- | --- | --- | --- | --- |
| Benn, JamieJamie Benn | Dallas Stars | 82 | 35 | 52 | 87 | +1 | 64 |
| Tavares, JohnJohn Tavares | New York Islanders | 82 | 38 | 48 | 86 | +5 | 46 |
| Crosby, SidneySidney Crosby | Pittsburgh Penguins | 77 | 28 | 56 | 84 | +5 | 47 |
| Ovetškin, AleksandrAleksandr Ovetškin | Washington Capitals | 81 | 53 | 28 | 81 | +10 | 58 |
| Voráček, JakubJakub Voráček | Philadelphia Flyers | 82 | 22 | 59 | 81 | +1 | 78 |
| Bäckström, NicklasNicklas Bäckström | Washington Capitals | 82 | 18 | 60 | 78 | +5 | 40 |
| Seguin, TylerTyler Seguin | Dallas Stars | 71 | 37 | 40 | 77 | −1 | 20 |
| Hudler, JiříJiří Hudler | Calgary Flames | 78 | 31 | 45 | 76 | +17 | 14 |
| Sedin, DanielDaniel Sedin | Vancouver Canucks | 82 | 20 | 56 | 76 | +5 | 18 |
| Tarasenko, VladimirVladimir Tarasenko | St. Louis Blues | 77 | 37 | 36 | 73 | +27 | 31 |
Pudotuspelit > Pudotuspelien pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Tyler Johnson | Tampa Bay Lightning | 26 | 13 | 10 | 23 | 24 |
| Patrick Kane | Chicago Blackhawks | 23 | 11 | 12 | 23 | 0 |
| Nikita Kutšerov | Tampa Bay Lightning | 26 | 10 | 12 | 22 | 14 |
| Jonathan Toews | Chicago Blackhawks | 23 | 10 | 11 | 21 | 8 |
| Duncan Keith | Chicago Blackhawks | 23 | 3 | 18 | 21 | 4 |
| Ryan Getzlaf | Anaheim Ducks | 16 | 2 | 18 | 20 | 6 |
| Corey Perry | Anaheim Ducks | 16 | 10 | 8 | 18 | 14 |
| Alex Killorn | Tampa Bay Lightning | 26 | 9 | 9 | 18 | 12 |
| Steven Stamkos | Tampa Bay Lightning | 26 | 7 | 11 | 18 | 20 |
| Jakob Silfverberg | Anaheim Ducks | 16 | 4 | 14 | 18 | 16 |
Palkinnot

| --- | --- |
Stanley Cup::  Chicago Blackhawks 
Presidents’ Trophy::  New York Rangers 
Prince of Wales Trophy::  Tampa Bay Lightning 
Clarence S. Campbell Bowl::  Chicago Blackhawks 
Art Ross Trophy::  Jamie Benn, Dallas Stars 
Bill Masterton Memorial Trophy::  Devan Dubnyk, Minnesota Wild 
Calder Memorial Trophy::  Aaron Ekblad, Florida Panthers 
Conn Smythe Trophy::  Duncan Keith, Chicago Blackhawks 
Frank J. Selke Trophy::  Patrice Bergeron, Boston Bruins 
Hart Memorial Trophy::  Carey Price, Montreal Canadiens 
Jack Adams Award:: Bob Hartley, Calgary Flames 
James Norris Memorial Trophy::  Erik Karlsson, Ottawa Senators 
King Clancy Memorial Trophy::  Henrik Zetterberg, Detroit Red Wings 
Lady Byng Memorial Trophy::  Jiří Hudler, Calgary Flames 
Ted Lindsay Award::  Carey Price, Montreal Canadiens 
Mark Messier Leadership Award::  Jonathan Toews, Chicago Blackhawks 
Maurice ”Rocket” Richard Trophy::  Aleksandr Ovetškin, Washington Capitals 
NHL Foundation Award::  Brent Burns, San Jose Sharks 
Vezina Trophy::  Carey Price, Montreal Canadiens 
William M. Jennings Trophy::  Corey Crawford, Chicago Blackhawks ja  Carey Price, Montreal Canadiens
Palkinnot > Tähdistökentälliset

| Ykköstähtikenttä |   Pelipaikka   | Kakkostähtikenttä |
| --- | --- | --- |
|  Carey Price, Montreal Canadiens | maalivahti |  Devan Dubnyk, Minnesota Wild |
|  Erik Karlsson, Ottawa Senators | puolustaja |  Drew Doughty, Los Angeles Kings |
|  P. K. Subban, Montreal Canadiens | puolustaja |  Shea Weber, Nashville Predators |
|  John Tavares, New York Islanders | keskushyökkääjä |  Sidney Crosby, Pittsburgh Penguins |
|  Aleksandr Ovetškin, Washington Capitals | vasen laitahyökkääjä |  Jamie Benn, Dallas Stars |
|  Jakub Voráček, Philadelphia Flyers | oikea laitahyökkääjä |  Vladimir Tarasenko, St. Louis Blues |
Kustannustoimi

Kustannustoimi on kirjallisuuden, musiikin ja informaation saattamista yleisön tietoon. Artistit voivat kustantaa itse omat tuotoksensa, mutta useammin siitä vastaa kustannusyhtiö, jonka kanssa artisti on tehnyt sopimuksen.
Yhdysvaltalainen kustantaja Richard Nash määrittelee kustantamisen siten, että se ei ole kirjailijoiden sanojen painamista paperille ja niiden myymistä eteenpäin lukijoille, vaan se on sitä, että kirjailija ja lukijat saatetaan yhteen.
Aikaiset painetut kirjat, sivut ja kuvat, jotka tehtiin ennen vuotta 1501 tunnetaan inkunaabeleina.
Kustannustoimen vaiheita ovat hankinta, muokkaaminen, tuottaminen, painaminen, markkinointi ja jakelu. Tässä tehtävässä ovat muun muassa levy-yhtiöt ja kirjankustantamot.
Aiheesta muualla

Kuvia tai muita tiedostoja aiheesta Kustannustoimi Wikimedia Commonsissa
Sally Struthers

Sally Struthers
Sally Struthers (s. 28. heinäkuuta 1947 Portland, Oregon) on yhdysvaltalainen näyttelijä. Hänet muistetaan parhaiten Perhe on pahin -televisiosarjan äksyn Archie Bunkerin tyttärenä, Gloria Stivicinä. Hän voitti roolistaan kaksi Emmy-palkintoa.
Sally Struthers näytteli vuonna 2007 päättyneessä televisiosarjassa Gilmoren tytöt Lorelain ja Roryn naapuria Babette Delliä.
Hän on tehnyt myös mittavan uran teatterissa muun muassa New Yorkin Broadwaylla.
Aiheesta muualla

Sally Struthers Internet Movie Databasessa. (englanniksi)
Sally Struthers Internet Broadway Databasessa